Vuonna 2014 Hietaniemi voitti helmikuussa Thor Masters -turnauksen 85 kilogramman sarjan. Vantaan EM-kilpailuissa 2014 Hietaniemi voitti 85 kg; sarjassa ensimmäisillä kierroksilla ruotsalaisvastustajan 6–5, vaikka oli jo tappiolla 0–5, neljän pisteen heitolla Puolan hallinneen olympiapronssimitalisti Damian Janikowskin 4–1 ja georgialaispainijan 2–1. Välierässä Hietaniemi kohtasi saksalaisen Jan Fischerin, jonka hän voitti lukemin 6–0. Hietaniemi heitti Fischerin ottelun aikana viiden pisteen heitolla. Loppuottelussa Hietaniemeä vastustaja oli ukrainalainen Žan Belenjuk, joka sai ottelun ensimmäiset kaksi pistettä. Hietaniemi sai ukrainalaisen passiivisuudesta pisteen ja pääsi kahdesti koettamaan tämän heittämistä matosta, mutta Belenjuk kesti Hietaniemen yritykset ja voitti ottelun pistein 2–1.